Изпълнителна власт на Северна Македония

Правителството на Северна Македония e носител на изпълнителната власт в Северна Македония и е съставено от Министър-председател и министри. Правителството се избира от Събранието на Северна Македония с квалифицирано мнозинство. Първото правителство на Македония е създадено на първото заседание на АСНОМ на 2 август 1944, през Втората световна война. До 2017 г. в Северна Македония са управлявали общо 25 правителства и 16 премиера. В периода от 1945 до 1991 година начело на македонските правителства, които в един период се наричат Изпълнителен съвет, застават осем премиера, а от 1991 до 2017 година още осем премиера са създали правителства. История Първият орган на изпълнителната власт в Народна Република Македония е Президиума на АСНОМ, който е ръководен орган на АСНОМ с изпълнителни и законодателни правомощия. Избран е на Първото заседание на АСНОМ на 2 август 1944 година и действа до Третото заседание на АСНОМ през април 1945 година, когато са реконституира като Президиум на Народното Събрание на Македония. Своите законодателни правомощия извършва в периодите между пленарните заседания на АСНОМ, а изпълнителните правомощия - самостоятелно. Първият президент на Президиума на АСНОМ е Методи Андонов Ченто. Първото правителство на Социалистическа република Македония е създадено на 16 април 1945 година с решение на Третото заседание на АСНОМ. Негов премиер-министър е Лазар Колишевски, а приоритетни цели в програмата му са подобряване на здравеопазването, борба против неграмотността, узаконяване на кирилицата и правописа на македонската литературна норма, развитие на училищата и създаването на университет, развитие на народната съдебна власт, борба против бюрокрацията, както и демократизация на органите на народната власт чрез въвеждане свободни и тайни избори. В периода от 1944 до 2009 в Северна Македония са избират общо 24 правителства и 13 премиера. В периода от 1945 до 1991 година начело на македонските правителства, които в един период са наричани Изъпълнителен съвет (на м.л.н. - Извършен съвет), застават осем президента, а от 1991 до 2005 година пет премиера оглавяват правителства. Колишевски е бил най-дълго на ръководната позиция – в четири правителства с мандат от две години от 1945 до 1953 година. Три пъти премиер на правителство бил Ксенте Богоев в периода от 1968 до 1971 година, Любчо Арсов, Никола Минчев и Благой Попов са начело на македонските правителства по два пъти. Арсов има мандат от 1953 до 1958, Минчев от 1965 до 1967, а Попов от 1974 до 1978 година. По веднъж премиерската функция изпълняват Александър Гърличков от 1963 до 1965 година, Драголюб Ставрев от 1982 до 1986 и Глигорие Гоговски от 1986 до 1991 година. Гоговски е последният премиер на Изпълнителния съвет на СРМ, и с него завършва ерата на социалистическото общество в Македония и се отваря новия плурален многопартиен модел в независима и суверенна Северна Македония. Първите парламентарни избори се провеждат на 11 ноември 1990 година, с които се избира първото правителство на самостоятелна Северна Македония начело с Никола Клюсев. От 1991 г. насам Бранко Цървенковски три пъти създава правителство – 1992, 1994 и 2002, Никола Груевски четири – 2006, 2008, 2011 и 2014, а Никола Клюсев (1991), Любчо Георгиевски (1998), Хари Костов (2004), Владо Бучковски (2004), Емил Димитриев (2016) и Зоран Заев (2017) по веднъж. Хронология на премиерите на Правителството на РМ Правомощия Според Конституцията на Северна Македония от 1991 година, правомощията на македонското правителство са: да утвърждава политиката на изпълнението на законите и другите предписания на Събранието и да носи отговорност за това; да предлага закони, държавен бюджет и други предписания в Събранието; да предлага просторен план на държавата; да предлага решение за резервите на държавата и да се грижи за тяхно извършване; да издава наредби и други предписания за изпълнението на законите; да ръководи и организира работата на министерствата и другите органи на управата и да извършва надзор над тяхната дейност; да дава мнение за предложенията на закони и други предписания, които се подават в Събранието от други овластени лица; да взима решения за признаване на държави и правителства; да учредява дипломатически и консулски отношения с други държави; да предлага решения за отваряне на дипломатическо-консулски представителства в чужбина; да избира посланици и представители на Северна Македония в чужбина и да номинира ръководители на консулски мисии; да предлага публичен прокурор; да избира и освобождава лица изпълняващи публични и други функции, определени от Конституцията и законите; да върши други работи, определени от Конституцията и законите. Правителството и всеки негов член отговарят пред Събранието за своята работа. Решението за гласуване на недоверие на Правителството се постига с мнозинство гласове от общия брой депутати. Ако Правителството получи вот на недоверие, е длъжно да подаде оставка. Начин на избор След общи парламентарни избори Президентът на Северна Македония е дължен в срок от десет дни от конституирането на новоизбраното Събрание да възложи мандат за съставяне на Правителство на кандидата на партията (или партиите), който (които) имат мнозинство в Събранието на Северна Македония. След това кандидатът за министър-председател в срок от 20 дни от получаване на мандата подава програма на Събранието и предлага го състава на Правителството. След като го направи, Събранието избира Правителството с мнозинство гласове от общия брой депутати. Вижте също Държавно устройство на Северна Македония Досегашни Правителства на Северна Македония Министър-председател на Северна Македония Източници Външни препратки Официална страница на Правителството на РМ Архив на оригинала от 2017-12-04 в Wayback Machine. Правителство ТВ Архив на оригинала от 2017-09-13 в Wayback Machine. – правителствен интернет-ТВ портал Как функционират и сътрудничат политическите институции в Република Македония от проф. д-р Тања Каракамишева